### | | | | --- | --- | | | | | --- | | **Byråd** 29. november 2016 Sagsnr. 710-2015-62705 Dok.nr. 710-2016-386694 Sagsbehandler DPABS | | 190.                Anlægsbevilling til renovering og udvidelse af [adresse] på [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, BS-U, ØK, BY |
| Lovgrundlag |  |

###

**SAGENS INDHOLD**

Byrådet har i budgettet for 2016 og 2017 afsat
rådighedsbeløb på i alt 9,318 mio. kr. til renovering og udvidelse af
[adresse], inkl. energirenovering. Bakkehuset huser mellemtrinnet på
Præstemarkskolen. Byrådet skal i denne sag godkende en anlægsbevilling til
projektet.

Bøje Kristiansen har sammen med
Favrskov Kommune udarbejdet et skitseforslag for projektet. Skitseforslaget er
vedlagt som bilag.

Renoveringen og udvidelsen af [adresse] er den anden af
tre etaper for Præstemarkskolens bygningsrenovering. Første etape var en
renovering af [adresse] (udskoling og administration). Dette arbejde blev
afsluttet i 2015. Til budget 2018-21 vil der blive fremsat forslag om tredje og
sidste etape, der vil omfatte renovering af [adresse] (indskoling og SFO).

Renoveringen omfatter følgende arbejder:

· Forbedring af luftkvaliteten ved installering af mekanisk
balanceret ventilation i undervisningslokaler og grupperum, hvor der ikke er
ventilation i dag. Eksisterende ventilationsanlæg søges opgraderet.

· Renovering af elevtoiletter, handicaptoilet og tekøkken samt maling
af undervisningslokaler, udskiftning af sternkant mm, tagrender samt
facaderenovering, så trækgener undgås.

· I den ældste del af [adresse] udskiftes taget, og der
efterisoleres. Tagkonstruktionen behandles for skimmel, og der opsættes nye
lofter og tæt dampspærre. [adresse] og belysning udskiftes, og overflader
males.

Projektet i [adresse] indeholder en tilbygning på 54 m².
Det ekstra areal i denne tilbygning skal anvendes til medarbejderarbejdspladser
og -faciliteter og til samtalerum. Bakkehuset er oprindeligt dimensioneret med
personalefaciliteter til 14 medarbejdere. I 2012 var der ni klasser, heraf én
specialklasse, i 2016 er der 14 klasser, heraf to specialklasser, med i alt 28
medarbejdere. Det har ikke været muligt at indrette medarbejderarbejdspladser
indenfor den eksisterende bygning, hvorfor det er nødvendigt periodisk at
inddrage undervisningslokaler til medarbejderforberedelse m.m.

Der vil være væsentlige gener fra byggearbejderne for
undervisningen, hvorfor det er nødvendigt med genhusning af eleverne. Dette kan
ske i en nærliggende pavillon, der ikke benyttes, efter at [adresse]
[adresse] blev udvidet. Endvidere sker genhusningen i en pavillon, der
midlertidigt opsættes ved [adresse]. Efter genhusning tages der stilling til, hvad
der skal ske med den pavillon, der tidligere blev anvendt til børnehave.
Pavillonen kan eventuelt indgå i genhusningsplanen i forbindelse med renovering
af [adresse].

Anlægget planlægges udført i første halvår af 2017, således
at den nye tilbygning og de renoverede undervisningslokaler, vil være klar til
brug til skoleårets start i august 2017. Der udføres ekstra rengøring og
tilsyn, indtil skimmelrenoveringen er gennemført.

Byggeriet udbydes i fagentrepriser i henhold til Byrådets
politik for valg af entrepriseformer.

**VURDERING**

Med projektet imødekommes et behov i [adresse] for
nødvendige medarbejderfaciliteter og forberedelseslokaler til bl.a.
teamarbejde, elevsamtaler, mulighed for en fleksibel tilrettelæggelse af
undervisning samt til holddeling.

Når renoveringen er gennemført, vil [adresse] bygning
efterleve tidssvarende bygningskrav og være udbedret for skimmel. Der udføres
bygningsmæssige tiltag, der samlet set vil medføre et bedre indeklima og et
sundt arbejdsmiljø for elever og medarbejdere.

**ØKONOMI**

Der er afsat rådighedsbeløb til renovering og udvidelse af
Bakkehuset i budgettet med 2,0 mio. kr. i 2016 og 6,818 mio. kr. i 2017.
Herudover er der i 2016 afsat 500.000 kr. i [adresse] til energibesparende
tiltag på [adresse]. I alt 9,318 mio. kr. Der er i henhold til
lånebekendtgørelsen låneadgang til de energibesparende tiltag.

Det vurderes, at der i renoveringen af [adresse] kun kan
udføres energibesparende tiltag for 182.000 kr., idet der som udgangspunkt kun
udføres energibesparende tiltag med en tilbagebetalingstid under 10 år.

Der søges om en anlægsbevilling på i alt 9,0 mio. kr.
finansieret af de afsatte rådighedsbeløb på 2,0 mio. kr. i 2016 og 6,818 mio.
kr. i 2017 samt 182.000 kr. fra [adresse]. Restbudgettet på 318.000 kr.
vedrørende [adresse] foreslås tilført kassebeholdningen. Samtidig foreslås
det, at budgettet til lånoptagelse reduceres tilsvarende.  Anlægget fordeles på
følgende hovedaktiviteter:

|  |  |
| --- | --- |
| Aktivitet: | Budget kr. |
| Håndværkerudgifter | 6.933.000 |
| Uforudsete udgifter og byggeplads | 832.000 |
| Ekstern rådgivning | 416.000 |
| Intern bygherrerådgivning | 188.000 |
| Bygherreomkostninger inkl. byggesagsomkostninger | 281.000 |
| Genhusningsomkostninger til leje af pavillon i byggeperioden | 350.000 |
| **Udgifter i alt** | **9.000.000** |

Der er fra og med 2018 afsat yderligere 42.000 kr. årligt
til dækning af driftsudgifter ved tilbygningen og serviceaftaler på
ventilationsanlægget.

Besparelsen på energiudgifterne beregnes endeligt, når
projektet er gennemført, og bidrager til at [adresse] kan opnå de
driftsbesparelser, der er indarbejdet i [adresse] budget.

**INDDRAGELSE**

De bygningsmæssige tiltag og indholdet i tilbygningen er
konkretiseret i samarbejde med repræsentanter fra Præstemarkskolens ledelse,
medarbejdere og arbejdsmiljørepræsentant. Projektet er forelagt repræsentanter
fra Præstemarkskolens skolebestyrelse.

**INDSTILLING**

Direktøren for Teknik og Kultur indstiller til Byrådet:

1. At skitseforslag for renovering og
udvidelse af [adresse] på Præstemarkskolen godkendes.

2. At Byrådet giver en anlægsbevilling på
9,0 mio. kr. til projektets gennemførelse.

3. At anlægsudgiften finansieres af de
afsatte rådighedsbeløb på 2,0 mio. kr. i 2016 og 6,818 mio. kr. i 2017 samt
182.000 kr. i 2016 fra [adresse].

4. At restbudgettet på 318.000 kr. vedrørende
Energibanken tilføres kassen og budgettet til lånoptagelse reduceres
tilsvarende.

**BESLUTNING**

***Teknik- og Miljøudvalget, 7. november 2016:***

Fraværende:Ingen

Indstilles godkendt.

***Børne- og Skoleudvalget, 7. november 2016:***

Fraværende:Ingen

Indstilles godkendt.

***Økonomiudvalget, 22. november 2016:***

Fraværende:Henriette Lund

Indstilles godkendt.

**Bilag**

|  |  |
| --- | --- |
| 1.01 Plantegning - Bakkehuset - 6.10.2016 | 710-2016-336080 |
| 1.02 Plantegning - udvidelse Bakkehuset - 6.10.2016 | 710-2016-343308 |